
[bookmark: Pagina2]HOTĂRÂREA  nr. 221     
din  17 septembrie 2026 

privind: aprobarea modificării temporare a Programului de transport public județean de persoane prin curse regulate 2024-2030 și a graficelor de circulație aferente acestuia

Consiliul Județean Vrancea,
-văzând referatul Serviciului Utilități Publice nr. 201/25766 din 03.09.2026 privind aprobarea modificării temporare a Programului de transport public județean de persoane prin curse regulate 2024-2030 și a graficelor de circulație aferente acestuia;
[bookmark: _Hlk214520516][bookmark: _Hlk214520572]- luând în considerare adresele Liceului „Simion Mehedinți” din Vidra referitoare la asigurarea transportului elevilor navetiști, înmatriculați în cadrul unității de învățământ pentru anul școlar 2026-2027, pe traseele cuprinse în Programul de transport public județean, înregistrate la Consiliul Județean Vrancea sub nr.  201/23693/14.08.2026 și nr. 201/25108/27.08.2026;
	- ținând cont de Hotărârea nr. 133/07.06.2023 privind „Modificarea anexelor 1, 2 și 3 la Hotărârea Consiliului Județean Vrancea nr. 259 din 23 noiembrie 2021 privind aprobarea Studiului de oportunitate, în vederea stabilirii modalității de atribuire a serviciului public de transport județean de persoane prin curse regulate în aria teritorială de competență a UAT Județul Vrancea și a Programului de transport public județean de persoane prin curse regulate 2022-2028”;
- având în vedere prevederile:
	- art. 1 alin. (6) lit. g), art. 17 alin. (1) lit. c) și lit. j2) și art. 18 alin. (1) lit. d) din Legea nr. 92/2007  a serviciilor de transport public local, cu modificările și completările ulterioare;
-luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;  
- în baza art. 173 alin. (1) lit. d), alin. (5) lit. m) din OUG nr. 57/2019 privind Codul administrativ, cu modificările și completările ulterioare;
- în temeiul art. 196 alin. (1) lit. a)  din OUG nr. 57/2019 privind Codul administrativ, cu modificările și completările ulterioare,

HOTĂRĂŞTE:

Art. 1 Modificarea temporară a Programului de transport public județean de persoane prin curse regulate 2024-2030, pe o perioadă de 1 an de la data intrării în vigoare a  prezentei, potrivit  anexei nr.1 care face parte integrantă din prezenta hotărâre.

Art. 2 Modificarea temporară a Graficelor de circulație pentru traseele cuprinse în Programul de transport public județean de persoane prin curse regulate 2024-2030, pe o perioadă de 1 an de  la data intrării în vigoare a  prezentei,  potrivit  anexei nr.2 care face parte integrantă din prezenta hotărâre.

Art. 3 La data intrării în vigoare a prezentei, Hotărârea Consiliului Județean Vrancea nr.133/07.06.2023 se modifică în mod corespunzător.

Art. 4 Prevederile prezentei hotărâri vor fi duse la îndeplinire de către Președintele Consiliului Județean Vrancea, prin aparatul de specialitate și vor fi comunicate celor interesați de către secretarul general al județului prin Compartimentul Monitor Oficial Local din cadrul Serviciului Juridic.

